**OpenAI** on yhdysvaltalainen tekoälytutkimusta tekevä tutkimuskeskus. Se koostuu voittoa tavoittelemattomasta OpenAI Incorporatedista ja sen voittoa tavoittelevasta tytäryhtiöstä OpenAI Limited Partnershipista. OpenAI tunnetaan ohjelmistoistaan DALL-E, joka on kuvia tekstimuotoisen kuvauksen perusteella luova ohjelmisto ja ChatGPT, joka on kirjoitettua tekstiä ymmärtävä ja kysymyksiin vastaava tekoäly. Vuonna 2024 yhtiö esitteli mullistavaksi kuvailtua videogeneraattoria nimeltä Sora, jota yhtiö ei kuitenkaan kykene korkeista laitteistovaatimuksista johtuen julkaisemaan suuren yleisön käyttöön.

Historia
--------

### Perustaminen

OpenAI:n perustivat joulukuussa 2015 Sam Altman (toimitusjohtaja), Elon Musk, Greg Brockman (johtokunnan puheenjohtaja), Reid Hoffman, Jessica Livingston, Peter Thiel, Amazon Web Services, Infosys ja YC Research. Pääomaksi tuli miljardi US-dollaria. Altman ja Livingston tulivat Y Combinator -sijoitusyhtiöstä, joka on aiemmin auttanut alkuun esim. Airbnb:n, Dropboxin ja Coinbasen. Brockman puolestaan on yhtiönrakentaja ja teknologiajohtaja Stripe-yhtiöstä. Hän kokosi yhteen kymmenen uuteen firmaan haluamaansa tutkijaa, joista yhdeksän lähti uuteen projektiin. Päätutkijaksi tuli aiemmin Google Brain -projektissa työskennellyt Ilya Sutskever.
Teknologiajohtajana on Mira Murati, jonka on myös kerrottu hoitaneen yhtiön operaatioita.

Perustajat ilmaisivat OpenAI:n tavoitteeksi alussa tekoälyn avoimen kehityksen. On pelätty Facebookin ja Googlen kaltaisten yritysten monopolisoivan tekoälyn kehityksen. Lisäksi on pelätty sotilasmahtien pääsevän edelle tekoälyssä, mikä johtaisi väistämättömästi kilpavarusteluun.

### Kaupalliseksi yritykseksi

OpenAI rekisteröitiin alun perin voittoa tuottamattomaksi. Tämä muuttui vuonna 2019 kun yhtiön täytyi kerätä pääomaa. Microsoft sijoitti yritykseen miljardi dollaria.

Vuonna 2017 OpenAI esitteli The International -tapahtumassa OpenAI Five -joukkueen, jonka botit oli koulutettu pelaamaan Dota 2 -peliä. Viimeinen julkinen esittely tapahtui 2019, kun bottijoukkue voitti maailmanmestarijoukkueen.

Kesäkuussa 2020 OpenAI esitteli GPT-3 (Generative Pre-trained Transformer 3) -kielimallin, joka on koulutettu internetistä löytyviä tekstejä analysoimalla tuottamaan ihmisenkaltaista tekstiä.
GPT-3.5-malliin perustuva ChatGPT-keskustelubotti herätti suurta huomiota, kun se julkaistiin avoimeen beeta-testaukseen 30. marraskuuta 2022.

Tammikuussa 2023 kerrottiin Microsoftin aikovan sijoittaa 10 miljardia US-dollaria saadakseen 49 prosentin osuuden OpenAI:sta, jonka kokonaisarvoksi tulisi näin 29 miljardia.

### Sam Altmanin erottaminen marraskuussa 2023

17. marraskuuta 2023 OpenAI:n johtokunta erotti toimitusjohtaja Sam Altmanin. Johtokunta viittasi siihen, että OpenAI:n päätehtävä oli hyödyttää ihmiskuntaa, eikä Altman ollut toiminut avoimesti ja rehellisesti keskusteluissaan johtokunnan kanssa. Altman oli muuttanut alkuperäisen säätiön miljardibisnekseksi. Lisäksi hän oli varoitellut tekoälyn kehityksen johtavan ihmiskunnan tuhoon ja ajanut tehokkaampien tekoälyjen kehityksen kieltämistä. Myös perustaja ja johtokunnan puheenjohtaja Greg Brockman ilmoitti eroavansa tehtävästään.
Microsoftin toimitusjohtaja Satya Nadella ilmoitti jo seuraavana maanantaina Altmanin ja Brockmanin siirtyvän Microsoftille.
Lähes koko OpenAI:n henkilökunta kapinoi päätöstä vastaan. Yli 700 770 työntekijästä allekirjoitti kirjeen, jossa vaadittiin johtokunnan eroa ja Altmanin ottamista takaisin tai he siirtyisivät Microsoftille. Kirjeessä oli myös mukana johtokunnan jäsen Ilya Sutskever.
Keskiviikkona 22. marraskuuta ilmoitettiin että Sam Altman ja Greg Brockman palaavat OpenAI:lle. Uuteen johtokuntaan tulivat Bret Taylor, Larry Summers ja Adam D’Angelo, joista D’Angelo oli ollut edellisen, Altmanin erottaneen johtokunnan jäsen. Entinen johtokunta ei ikinä ilmoittanut tarkkaa syytä Altmanin erottamiseen. Sanotaan että Sutskever oli aiemmin sen kannalla, mutta pyörsi päätöksensä Brockmanin vaimon vetoomuksen jälkeen.

### Soran julkaisu

Helmikuussa 2024 OpenAI julkaisi Sora-videogeneraattorin, joka luo tekstimuotoisista kuvauksista korkeintaan 60 sekuntia pitkiä fotorealistisia videoita. Tämä ei ollut ensimmäinen videogeneraattori, sillä jo syyskuussa 2023 Meta julkaisi Make-A-Video-videomallin ja keväällä 2023 meemiksi nousi video "Will Smithista" syömässä spagettia. Edeltäjät olivat kuitenkin huonoudessaan humoristisia.*kenen mukaan?*

Yhtiön arvoksi tuli 80 miljardia Yhdysvaltain dollaria.

Tuotteet
--------

* OpenAI Codex
* DALL-E (kuvageneraattori)
* ChatGPT (keskustelubotti)
* Sora (videogeneraattori)
* Whisper (puheentunnistusjärjestelmä)

Vaikuttaminen EU:n tekoälysäädökseen
------------------------------------

Kesäkuussa 2023 Billy Perrigo kirjoitti *Time*-aikakauslehdessä, että OpenAI oli lobannut Euroopan unionin tekoälysäädöstä onnistuen vesittämään sitä tavoilla, jotka vähentäisivät yrityksen sääntelytaakkaa ja OpenAI:n sitoutumista. *Time*-lehti sai tiedot OpenAI:n sekaantumisesta EU:n viranomaisten toimintaan Euroopan komissiolta sen informaation vapautta koskevista hakupyynnöistä.

OpenAI ehdotti muutoksia useisiin kohtiin, jotka myöhemmin hyväksyttiin EU:n lopulliseen tekstiin. Vuonna 2022 OpenAI esitti useita kertoja eurooppalaisille virkamiehille, että tulevassa tekoälylaissa ei pitäisi mainita sen yleiskäyttöisiä tekoälyjärjestelmiä, kuten GPT-3:n, ChatGPT:n edeltäjää ja kuvageneraattori Dall-E 2:n mainitsemista lakitekstissä "riskialttiina", joka asettaisi niille tiukat oikeudelliset vaatimukset, kuten avoimuus, jäljitettävyys ja inhimillinen valvonta.

Lähteet
-------

1. ↑  Our structure *openai.com*. Viitattu 22.6.2023. (englanniksi)
2. ↑  OpenAI LP *openai.com*. Viitattu 22.6.2023. (englanniksi)
3. ↑  Cade Metz: Inside OpenAI, Elon Musk's Wild Plan to Set Artificial Intelligence Free *Wired*. Viitattu 13.1.2023. (englanniksi)
4. ↑
5. ↑  Open AI: Effort to democratize artificial intelligence research? *Christian Science Monitor*. Viitattu 13.1.2023.
6. ↑  Devin Coldewey: OpenAI shifts from nonprofit to 'capped-profit' to attract capital *TechCrunch*.  11.3.2019. Viitattu 13.1.2023. (englanniksi)
7. ↑  Microsoft Invests In and Partners with OpenAI to Support Us Building Beneficial AGI *OpenAI*.  22.7.2019. Viitattu 13.1.2023. (englanniksi)
8. ↑  OpenAI, Christopher Berner, Greg Brockman, Brooke Chan, Vicki Cheung, Przemysław Dębiak, Christy Dennison, David Farhi, Quirin Fischer, Shariq Hashme, Chris Hesse, Rafal Józefowicz, Scott Gray, Catherine Olsson, Jakub Pachocki, Michael Petrov, Henrique P. d O. Pinto, Jonathan Raiman, Tim Salimans, Jeremy Schlatter, Jonas Schneider, Szymon Sidor, Ilya Sutskever, Jie Tang, Filip Wolski, Susan Zhang: Dota 2 with Large Scale Deep Reinforcement Learning.  *arXiv:1912.06680 [cs, stat]*, 13.12.2019. Artikkelin verkkoversio.
9. ↑  Trillions of Words Analyzed, OpenAI Sets Loose AI Language Colossus *Bloomberg.com*.  11.6.2020. Viitattu 13.1.2023. (englanniksi)
10. ↑  Derek Saul: Microsoft Reportedly Closing In On $10 Billion Investment Into ChatGPT Creator OpenAI *Forbes*. Viitattu 13.1.2023. (englanniksi)
11. ↑  Katyanna Quach: OpenAI fires CEO Sam Altman, chairman also quits *www.theregister.com*. Viitattu 16.2.2024. (englanniksi)
12. ↑
13. ↑  OpenAI Staff Near Total Mutiny With Threat to Join Microsoft (3) *news.bloomberglaw.com*. Viitattu 16.2.2024. (englanniksi)
14. ↑  Alex Heath: Sam Altman to return as CEO of OpenAI *The Verge*.  22.11.2023. Viitattu 16.2.2024. (englanniksi)
15. ↑  Benj Edwards: OpenAI collapses media reality with Sora, a photorealistic AI video generator *Ars Technica*.  16.2.2024. Viitattu 16.2.2024. (englanniksi)
16. ↑
17. 1 2  Exclusive: OpenAI Lobbied E.U. to Water Down AI Regulation *Time*.  20.6.2023. Viitattu 21.6.2023. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
OpenAI |
| --- |
|  |
| Tuotteet | 
* ChatGPT
* DALL-E
* GitHub Copilot
* OpenAI Five
* Sora
* Whisper

 |
|  |
| Kielimallit | 
* OpenAI Codex
* GPT-kielimalliperhe
	+ GPT-1
	+ GPT-2
	+ GPT-3
	+ GPT-4

 |
|  |
| Henkilöt | 
* Sam Altman
* Mira Murati
* Emmett Shear
* Bret Taylor
* Larry Summers
* Adam D'Angelo

 |
|  |
| Lisää aiheesta | 
* AI Dungeon
* Auto-GPT
* LangChain
* Microsoft 365 Copilot
* Microsoft Bing

 |

 |